CELEX: 32001R0305
Language: hr
Date: 2001-02-12 00:00:00
Title: Uredba Komisije (EZ) br. 305/2001 od 12. veljače 2001. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               165
            
         32001R0305
   
               L 044/22
            
            
               SLUŽBENI LIST EUROPSKE UNIJE
            
            
               12.02.2001.
            
         
      UREDBA KOMISIJE (EZ) br. 305/2001
   od 12. veljače 2001.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 2559/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. veljače 2001.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 293, 22.11.2000., str. 1.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Četvrtasta keramička jednobojna posuda (100 % obično lončarstvo), visine 15 cm.
               Posuda ima ocakljenu površinu s unutarnje i vanjske strane. Posuda ima ukrase u obliku apstraktnih ili realističnih motiva s vanjske strane.
            
            
               6913 90 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6913, 6913 90 i 6913 90 10.
               Zbog cakline s unutarnje strane i nedostatka otvora na dnu, proizvod može zadržati vodu. U kombinaciji s općim izgledom, proizvod se smatra ukrasnim artiklom.
            
         
               2.   Višebojna okrugla keramička posuda (100 % obično lončarstvo), visine 38 cm i promjera 38 cm.
               Posuda ima mali otvor na dnu, ocakljenu površinu s vanjske strane s ukrasima u obliku apstraktnih ili realističnih motiva.
            
            
               6914 90 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6914, 6914 90 i 6914 90 10.
               Mali otvor na dnu određuje uporabnu vrijednost proizvoda kao posudu za cvijeće.
            
         
               3.   Proizvod koji se opisuje kao uređaj za nadzor djece, namijenjen za maloprodaju u paketu koji se sastoji od:
               
                           —
                        
                        
                           odašiljača za radijsku telefoniju, s ugrađenim mikrofonom
                        
                     
                           —
                        
                        
                           prijenosni prijemnik za radijsku telefoniju, u kombinaciji sa zvučnikom u kućištu
                        
                     
                           —
                        
                        
                           dva glavna adaptera
                        
                     I odašiljač i prijemnik mogu raditi koristeći ili baterije ili glavne adaptere.
               Uređaj služi za prijenos zvukova koje dijete proizvodi u blizini odašiljača i koristi se za nadzor djece u krugu od otprilike 300 metara.
            
            
               8527 90 98
            
            
               Razvrstavanje se utvrđuje u skladu s odredbama Općih pravila 1., 3.(c) i 6. o tumačenju kombinirane nomenklature i tekstom oznaka KN 8527, 8527 90 i 8527 90 98.
               Niti odašiljač, niti prijemnik ne daju proizvodu njegove osnovne karakteristike.
            
         
               4.   Elektroničko-mehanički spoj koji se sastoji od dva elementa, prikazanih zajedno:
            
            
                
            
            
               Razvrstavanje se utvrđuje u skladu s odredbama Općih pravila 1., 2.(a) i 6. o tumačenju kombinirane nomenklature, napomenom 2.(b) uz odjeljak XVI. i tekstom oznaka KN 8521, 8521 10, 8521 10 30, 8529, 8529 90 i 8529 90 72.
               Ova dva elementa zajedno ne obavljaju jasno definiranu funkciju u smislu napomene 4. uz odjeljak XVI. Stoga se elementi klasificiraju zasebno, u skladu s njihovim zasebnim funkcijama.
            
         
               
                           (a)
                        
                        
                           elektroničko-mehanički spoj za video rekorder, napravljen kao tiskana pločica (sklop), koji se sastoji od sljedećih elemenata:
                           
                                       —
                                    
                                    
                                       dekoder, procesor i generator crvenih, zelenih i plavih signala za katodnu cijev
                                    
                                 
                                       —
                                    
                                    
                                       procesor za audio signal
                                    
                                 
                                       —
                                    
                                    
                                       kontrolni sustav kućišta s mikrokontolorom
                                    
                                 
                                       —
                                    
                                    
                                       procesor VHS signala
                                    
                                 
                                       —
                                    
                                    
                                       jedinica za kasetu
                                    
                                 
                                       —
                                    
                                    
                                       audio, video i kontrolna glava
                                    
                                 
                                       —
                                    
                                    
                                       metalni držač za pričvršćivanje drugog elementa
                                    
                                 
                     
            
               8521 10 30
            
         
               
                           (b)
                        
                        
                           elektronički spoj za televizijski prijemnik, uključujući napajanje električnim energijom s prekidačem, jedinicu za skretanje signala i transformator za visoku voltažu
                        
                     Ugađač nije ugrađen niti u jedan od ovih spojeva.
               Ovi su spojevi napravljeni za ugradnju u televizijski prijemnik u kombinaciji s video-rekorderom s kasetom širine 1,265 cm i brzinom vrpce koja ne prelazi 23,39 mm u sekundi.
            
            
               8529 90 72
            
         
               5.   Element koji se sastoji od stakla sa slojevima s polarizirajućim efektom („filter za ekran”), koje je smješteno u okvir. Kabel, isporučen s kvačicom, pričvršćen je za okvir.
               Element ima sljedeće funkcije:
               
                           —
                        
                        
                           smanjenje bliještanja
                        
                     
                           —
                        
                        
                           smanjenje odsjaja
                        
                     
                           —
                        
                        
                           smanjenje UV zračenja
                        
                     
                           —
                        
                        
                           pojačavanje kontrasta
                        
                     
                           —
                        
                        
                           smanjenje statičkog naboja
                        
                     
            
               9002 20 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(d) uz poglavlje 70., napomenom 1.(m) uz odjeljak XVI. i tekstom oznaka KN 9002 i 9002 20 00.
               Proizvod se smatra optičkim elementom poglavlja 90. Kabel za smanjenje statičkog naboja ne utječe na razvrstavanje.